
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 653 


22 Μαΐου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Επαναπροσδιορισμός Ζωνών Α και Β1 αρχαιολογικού 

χώρου Ποισσών Κέας. 1 

Χαρακτηρισμός κτηριακού συγκροτήματος ιδιοκτη¬ 
σίας Μ. Παπαδάκη στον οικισμό Γάλλου, δ. Ρεθύ- 
μνης, επ. Ρεθύμνης, Ν. Ρεθύμνης, ως ιστορικού 

διατηρητέου μνημείου. 2 

Κήρυξη οικίας ιδιοκτησίας Α. Πουλιάση στον οικισμό 

Γιαννούδι Ρεθύμνου Κρήτης. 3 

Καθορισμός ωρών εισόδου του κοινού στις ΔΟΥ, της 

Διοικητικής Περιοχής Περιφέρειας Θεσσαλίας. 4 

Τροποποίηση της 3760/10.6.1987 Απόφασης της Πε- 

ριφ/κής Δ/ντριας Ζακύνθου. 5 

Σύσταση Αμιγούς Δημοτικής Επιχείρησης Ραδιοφω¬ 
νίας Δήμου Παλλήνης. 6 

Συμπλήρωση της 10486/1999 απόφαση του Γενικού 
Γραμματέα Περιφέρειας για την ίδρυση του Πολι¬ 
τιστικού Οργανισμού του Δήμου Μουδανιών. 7 

Σύσταση ΤΟΕΒ Αγάπης Ν. Γρεβενών. 8 

Έγκριση κανονισμών και αδειών σύστασης των αμοι¬ 
βαίων κεφαλαίων «ΤΕΛΕΣΙΣ ΔΙΕΘΝΕΣ ΜΕΤΟΧΙΚΟ» 
και «ΤΕΛΕΣΙΣ ΜΟΝΕΥ ΜΑΒΚΕΤ ΔΙΑΘΕΣΙΜΩΝ ΕΣΩ¬ 
ΤΕΡΙΚΟΥ». 9 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στη Φ. 51930/33780/24.12.1999 
απόφαση του Υπ. Εσωτερικών Δημόσιας Διοίκησης 

και Αποκέντρωσης. 10 

Διόρθωση σφάλματος στην ΥΠΠΟ/ ΑΡΧ/ Α1 / Φ43/ 
48782/ 3068 π.ε./17.3.2000 υπουργική απόφαση 
περί κήρυξης ως αρχαιολογικού χώρου της περιο¬ 
χής «Δρακατσούλα» Αιαντείου Σαλαμίνα. 11 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ01/14270/661 (1) 

Επαναπροσδιορισμός Ζωνών Α και Β1 αρχαιολογικού χώ¬ 
ρου Ποισσών Κέας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψιν: 

1) Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2) Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 

29.11.90) «Εξαίρεση από τον περιορισμό των τριών υπο¬ 
γραφών». 

3) Τις διατάξειςτου Κ.Ν. 5351/32 «Περί Αρχαιοτήτων». 

4) Τον Ν. 1127/81 (ΦΕΚ 32/Α/81) «Περί κυρώσεως της 
εις Λονδίνον, την 6η Μαΐου 1969 υπογραφείσης Ευρωπαϊ¬ 
κής Συμβάσεως δια την προστασία της Αρχαιολογικής 
Κληρονομιάς». 

5) Τον. Ν. 1892/90 (ΦΕΚ 101/Α/31.7.90, κεφ. ΙΔ, άρθρο 
91) «Ρυθμίσεις αρμοδιότητος Υπουργείου Πολιτισμού». 

6) ΤηνΥ.Α. 4897/17.4.62 (ΦΕΚ 149/Β/28.4.1962) και την 
Υ.Α. ΥΠΠΟ/ΑΡΧ/Α1/Φ01/9716/462/2.8.90 (ΦΕΚ 605/Β/ 

18.9.90) περί κηρύξεως των Ποισσών ως αρχαιολογικού 
χώρου, την Υ.Α. ΥΠΠΟ/ΑΡΧ/Α1/Φ43/20955/1287/6.5.98 
(ΦΕΚ 536/Β/1.6.98) περί επαναπροσδιορισμού ορίων κη¬ 
ρυγμένου αρχαιολογικού χώρου Ποισσών-Τούρκου και 
την Υ.Α. ΥΠΠΟ/ΑΡΧ/Α1/Φ01/33352/2001/7.7.98 (ΦΕΚ 
784/Β/29.7.1998) περί θεσμοθέτησης Ζώνης Α απολύτου 
προστασίας και οριοθέτησης Ζώνης Β, υπό όρους δομή¬ 
σιμης στον αρχαιολογικό χώρο Ποισσών-Τούρκου νήσου 
Κέας. 

7) Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 
11/30.3.2000 Συνεδρία του, αποφασίζουμε: 

Επαναπροσδιορίζονται τα όρια της Ζώνης Α απολύτου 
προστασίας του αρχαιολογικού χώρου Ποισσών νήσου 
Κέας, διότι διαπιστώθηκε πλάνη περί τα πράγματα, ως 
εξής: η Ζώνη Α στην περιοχή Ποισσών (Ιο τμήμα Ζώνης Α 

Αρχαιολογικού Χώρου Ποισσών - Τούρκου) περικλείεται 
από πολυγωνική γραμμή που ορίζεται από τα σημεία Ε, Λ, 
Κ, I, 6, Θ, Π, Η, Ζ και Ε, όπως αυτά σημειώνονται στο χάρ¬ 
τη κλίμακας 1: 5000 που συνοδεύει την παρούσα Απόφα¬ 
ση. 

Η Ζώνη Β1 προστασίαςτου αρχαιολογικού χώρου Ποισ- 
σών (2ο Τμήμα Ζώνης Β1 Αρχαιολογικού Χώρου Ποισσών 
-Τούρκου) επαναπροσδιορίζεται καιοριοθετείταιαπότην 
πολυγωνική γραμμή Ζ, Η, Π, Θ, 6,1, Κ, Λ, 2,3,63, 62,61,64, 
65,66, 67,68,69,70,71,72,73,74, 75, 11, 12, 13 θάλασ¬ 
σα και Ζ. 

Τα όρια των δύο τμημάτων Ζώνης Α (τμήματα 2 και 3) και 
του τμήματος Ζώνης Β1 προστασίας στην περιοχή Τούρ¬ 
κου του αρχαιολογικού χώρου Ποισσών -Τούρκου (τμήμα 


1) καθώς και της Ζώνης Β2 παραμένουν ως έχουν, σύμ¬ 
φωνα με την Υ.Α. ΥΠΠΟ/ΑΡΧ/Α1/Φ01/33352/2001/7.7.98 
(ΦΕΚ 784/Β/29.7.1998). 

Τα σημεία που οριοθετούν τη Ζώνη Α και τη Ζώνη Β1 
Ποισσών Κέας, έτσι όπως επαναπροσδιορίζονται τα όρια 
τους, αντιστοιχούν σε ζεύγη συντεταγμένων που παρατί¬ 
θενται στο συνημμένο πίνακα συντεταγμένων. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Μάίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

Αριθ. ΥΠΠΟ/ΑΡΧ/Β1/Φ38/ΚΗΡ/23224/711 (2) 

Χαρακτηρισμός κτηριακού συγκροτήματος ιδιοκτησίας 
Μ. Παπαδάκη στον οικισμό Γάλλου, δ. Ρεθύμνης, επ. 
Ρεθύμνης, Ν. Ρεθύμνης, ως ιστορικού διατηρητέου 
μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γραμματέα, Ειδ. Γραμ- 
ματέα, Προϊστάμενους Δ/νσεων, Τμημάτων και Γραφείων 
τουΥΠΠΟ. 

2) Το άρθρο 52του Κ.Ν. 5351/32 «Περί Αρχαιοτήτων». 

3) Την Γνωμοδότηση του Τοπικού Συμβουλίου Μνημεί¬ 
ων Δυτικής Κρήτης, όπως αυτή διατυπώθηκε με την 
αριθμ. 9/1.3.2000 Συνεδρία του, αποφασίζουμε: 

Χαρακτηρίζουμε το κτηριακό συγκρότημα φερομένης 
ιδιοκτησίας Μ. Παπαδάκη, στον οικισμό Γάλλου, δ. Ρεθύ¬ 
μνης, επ. Ρεθύμνης, ν. Ρεθύμνης, ως ιστορικό διατηρητέο 
μνημείο. 

Το κτηριακό συγκρότημα βρίσκεται στο ΝΑ τμήμα του 
οικισμού του Γάλλου, ο οποίος αναφέρεται στις Ενετικές 
απογραφές του 16ου και 17ου αι. καθώς και σε έγγραφα 
της περιόδου της Τουρκοκρατίας. 

Το πρώτο κτήριο αναπτύσσεται στο βόρειο και δυτικό 
μέρος μιας αυλής. Είναι κατασκευασμένο από αργολιθο- 
δομή, επιχρισμένη εξωτερικά και διαθέτει ισόγειο και 
έναν όροφο. Το νοτιότερο τμήμα του κτηρίου είναι κατά 
το μεγαλύτερο μέρος του ερειπωμένο. Στο ισόγειο, το 
οποίο δεν επικοινωνούσε με τον όροφο, βρίσκεται η κου¬ 
ζίνα και το τζάκι, το σταμνοστάτη και χτιστά ντουλάπια. Η 
πρόσβαση στον όροφο γίνεται διαμέσου μικρής λίθινης 
κλίμακας, η οποία βρίσκεται σε επαφή προς τα νότια με 
τον «κούμο». Ανατολικά του πρώτου κτηρίου βρίσκεται 
ισόγειο μεταγενέστερο κτίσματου 19ου αι., το οποίο είχε 
χρήση κουζίνας. 

Το εν λόγω κτήριο αποτελεί δείγμα τοπικής λαϊκής αρ¬ 
χιτεκτονικής του β' μισού του 18ου αι. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Απριλίου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. ΥΠΠΟ/ΑΡΧ/Β1 /Φ38/ΚΗΡ/20287/577 (3) 

Κήρυξη οικίας ιδιοκτησίας Α. Πουλιάση στον οικισμό Γιαν- 
νούδι Ρεθύμνου Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1)Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 


2) Τις διατάξεις του Κ.Ν. 5351/32 «Περί Αρχαιοτήτων». 

3) Την Γνωμοδότηση του Τοπικού Συμβουλίου Μνημεί¬ 
ων Δυτικής Κρήτης όπως διατυπώθηκε στην αριθμ. 
23/9.5.97 Συνεδρία του, αποφασίζουμε: 

Χαρακτηρίζουμε το κτηριακό συγκρότημα ιδιοκτησίας 
Πουλιάση Άννας, που βρίσκεται στον οικισμό Γιαννούδι, 
επαρχίας Ρεθύμνης, στο νομό Ρεθύμνου ως ιστορικό δια¬ 
τηρητέο μνημείο. 

Πρόκειται για συγκρότημα με αξιόλογα χαρακτηριστι¬ 
κά της ντόπιας αρχιτεκτονικής, όπως αυτή διαμορφώθη¬ 
κε στην περίοδο της ενετοκρατίας και της τουρκοκρα¬ 
τίας. 

Η Απόφαση αυτή δεν προκαλεί δαπάνη σε βάρος του 
κρατικού προϋπολογισμού. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Μαΐου 2000 
Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 
-♦- 

Αριθ. 4378 (4) 

Καθορισμός ωρών εισόδου του κοινού στις ΔΟΥ, της 
Διοικητικής Περιοχής Περιφέρειας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1. Του Ν. 1157/81 περί κυρώσεως της από 29 Δεκεμβρί¬ 
ου 1980 Πράξεως Νομοθετικού Περιεχομένου του Προέ¬ 
δρου της Δημοκρατίας, «Περί καθιερώσεως πενθημέρου 
εβδομάδος εργασίας των δημοσίων εν γένει υπηρεσιών 
και ρυθμίσεως συναφών θεμάτων και τροποποιήσεως 
διατάξεων ταύτης». 

2. Της Υπουργικής Απόφασης αρ. ΔΙΟΔ/Φ.61/237/6260/1987 
«Καθορισμός των ωρών εργασίας των Δημ. Υπηρεσιών Ν. 
Π.Δ.Δ. κ.λπ.». 

3. Του Π.Δ 51/87 «Καθορισμός των Περιφερειών της 
Χώρας για τον σχεδίασμά, προγραμματισμό και συντονι¬ 
σμό της Περιφερειακής Ανάπτυξης». 

4. Του Ν. 2503/97 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτ/ση και 
άλλες διατάξεις». 

5. Την αρ. ΔΙΟΔ/Φ.62/237/6260/21.8.87 (ΦΕΚ 451/Α') 
απόφαση του Υπουργού Προεδρίας, που εκδόθηκε σε 
εφαρμογή της παρ. 6 του αρθ. 1 της από 29.12.80 Π.Ν.Π 
που κυρώθηκε με το Ν. 1157/81, με την οποία εξουσιοδο¬ 
τούνται οι Γ.Γ Περιφερειών να καθορίζουν με απόφασή 
τους τις ώρες εργασιών των «περιφερειακών υπηρεσιών 
της περιφέρειας τους». 

6. Το αρ. ΔΙΣΚΠΟ/Φ.25/12913/5.6.97 έγγραφο του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης «Αναμονή πολιτών στις υπηρεσίες και ώρες ει¬ 
σόδου κοινού στις Υπηρεσίες». 

7. Το έγγραφο του Υπουργείου Οικονομικών αριθ. 
101546/193/0006Δ/15.2.2000 με το οποίο ζητείται η έκδο¬ 
ση απόφασης για τον καθορισμό ωρών εισόδου του κοι¬ 
νού σης ΔΟΥ της διοικητικής περιοχής Περιφέρειας μας. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
Προϋπολογισμού, αποφασίζουμε: 

1. Καθορίζουμε το ωράριο υποδοχής του κοινού στις 
ΔΟΥ της διοικητικής περιοχής Περιφέρειας Θεσσαλίας 
κατά τις εργάσιμες ημέρες ως εξής: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8310 * 


Α) Χειμερινό ωράριο εργασίας Υπηρεσιών: 

Ώρες εισόδου κοινού: 8.00 π.μ.-13.30 μ.μ. 

Θερινό ωράριο εργασίας Υπηρεσιών: 

Ώρες εισόδου κοινού: 7.30 π.μ.-13.00 μ.μ. 

Β) Η εξυπηρέτηση του κοινού που συναλλάσσεται με τις 
ΔΟΥ σε θέματα Κώδικα Βιβλίων και Στοιχείων (Κ.Β.Σ), Αυ¬ 
τοκινήτων και Εισοδήματος γίνεται τέσσερις (4) μόνο ημέ¬ 
ρες την εβδομάδα και κατά τις ώρες που ορίζεται ανωτέ¬ 
ρω (δηλαδή 07.30 π.μ. -13.00 μ.μ κατά τη θερινή περίοδο 
και 08.00 π.μ. -13.30 μ.μ. κατά τη χειμερινή περίοδο). 

Τα ανωτέρω Τμήματα ή Γραφεία Κ.Β.Σ. Αυτοκινήτων και 
Εισοδήματος δεν συναλλάσσονται με το κοινό την Παρα¬ 
σκευή, προκειμένου να έχουν τη δυνατότητα διεκπεραίω¬ 
σης της εσωτερικής εργασίας τους. 

2. Κατ’ εξαίρεση, τα παραπάνω Τμήματα ή Γραφεία 
(Κ.Β.Σ. Αυτοκινήτων και Εισοδήματος), οφείλουν να εξυ¬ 
πηρετούν τους πολίτες και κατά την Παρασκευή για ορι¬ 
σμένα θέματα, όταν ο Προϊστάμενος αυτών κρίνει ότι, 
τούτο επιβάλλεται λόγω επειγουσών αναγκών των πολι¬ 
τών ή το επιτρέπουν οι επικρατούσες κάθε φορά σχετικές 
λειτουργικές ανάγκες και συνθήκες της οικείας Δ Ο.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 25 Απριλίου 2000 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-Φ- 

Αριθ. 997 (5) 

Τροποποίηση της 3760/10.6.1987 Απόφασης της Πε- 
ριφ/κής Δ/ντριας Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τα άρθρα 190, 191 του Δ.Κ.Κ. (Π.Δ. 410/95) σε συν¬ 
δυασμό με το άρθρο 16του Ν. 2539/97. 

2. Την αριθμ. (3760/10.6.1987 Απόφαση της Περ/κής 
Δ/ντριας Ζακύνθου περί συστάσεως στην Κοινότητα Λαγω- 
πόδου ίδιου Νομικού προσώπου με την επωνυμία «ΚΟΙΝΟ¬ 
ΤΙΚΗ ΒΙΒΛΙΟΘΗΚΗ ΛΑΓΩΠΟΔΟΥ» (ΦΕΚ 335/24.6.87 τ.Β'). 

3. Την αριθμ. 10/21.2.2000 Απόφαση του Δημ. Συμβου¬ 
λίου Δ. Αρτεμισιών περί αλλαγής επωνυμίας της Κοινοτι¬ 
κής Βιβλιοθήκης Λαγωπόδου σε Δημοτική Βιβλιοθήκη Λα- 
γωπόδου κ.λ.π. 

4. Την αριθμ.3553/29.8.1997 απόφαση του Γεν. Γραμ¬ 
ματέα Περιφέρειας Ιόνιων Νησιών σχετικά με την ανάθε¬ 
ση άσκησης αρμοδιοτήτων & εξουσιοδότησης υπογρα¬ 
φής, αποφασίζουμε: 

Τροποποιούμε την αρ. 3760/10.6.1987 συστατική πρά¬ 
ξη του ως άνω Νομικού Προσώπου ως εξής: 

1. Την αλλαγή ονομασίας του ίδιου Νομικού Προσώπου 
από Κοινοτική Βιβλιοθήκη Λαγωπόδου σε ΔΗΜΟΤΙΚΗ Βι¬ 
βλιοθήκη ΛΑΓΩΠΟΔΟΥ με έδρα στο Δημοτικό Διαμέρι¬ 
σμα Λαγωπόδου. 

2. Το Νομικό Πρόσωπο διοικείται από επταμελές Διοι¬ 
κητικό Συμβούλιο που αποτελείται από τους: 

α) Τον εκάστοτε εκλεγμένο Δήμαρχο ή τον Ανπδήμαρ- 
χο που ορίζει ο Δήμαρχος ως Πρόεδρος. 

β) Έναν Δημοτικό Σύμβουλο με τον αναπληρωτή του. 

γ) Δύο Τοπικούς Συμβούλους του Δ.Δ. Λαγωπόδου με 
τους αναπληρωτές τους. 


δ) Τρεις Δημότες του Δ.Δ. Λαγωπόδου με τους αναπλη¬ 
ρωτές τους. 

Κατά τα λοιπά ισχύει η αριθμ. 22/20.5.1987 απόφαση 
του Κ. Σ. Λαγωπόδου, η οποία υλοποιήθηκε με την συ¬ 
στατική πράξη 3760/10.6.1987 Περ. Δ/ντριας Ζακύνθου 
(ΦΕΚ 335/24.6.87 τ. Β'). 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ζάκυνθος, 9Μαΐου2000 
Με εντολή Γενικού Γραμματέα Περιφέρειας 
Ο Διευθυντής 
ΚΩΝ/ΝΟΣ Σ.ΤΣΟΥΚΑΛΑΣ 

-Φ- 

Αριθ. 4381 (6) 

Σύσταση Αμιγούς Δημοτικής Επιχείρησης Ραδιοφωνίας 
Δήμου Παλλήνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π.Δ. 
410/1995. 

2. Την αριθμ. 24/2000 απόφαση του Δημοτικού Συμβου¬ 
λίου Παλλήνης. 

3. Την από 17.4.2000 έκθεση αξιολόγησης για τη σύ¬ 
σταση της Αμιγούς Δημοτικής Επιχείρησης Ραδιοφωνίας 
του Δήμου Παλλήνης, αποφασίζουμε: 

Συνίσταται στο Δήμο Παλλήνης του Νομού Χαλ/κής Επι¬ 
χείρηση με την επωνυμία «Δημοτική Ραδιοφωνία Παλλή¬ 
νης» και διακριτικό τίτλο «ΡΑΔΙΟ ΠΑΛΛΗΝΗ» ως ίδιο νομι¬ 
κό πρόσωπο ιδιωτικού δικαίου το οποίο διέπεται από τις 
διατάξεις των άρθρων 277 εως 284 του Π.Δ/τος 410/1995 
καθώς και από τις διατάξεις του Ν. 2328/95. 

2. Σκοπός της Επιχείρησης είναι: 

(α) Η ίδρυση και λειτουργία Τοπικού Ραδιοφωνικού 
Σταθμού, Τοπικού Τηλεοπτικού Σταθμού και Τμήματος 
παραγωγής εκπομπών και διαφημίσεων, για την ανάπτυ¬ 
ξη του πολιτιστικού επιπέδου και της επικοινωνίας των κα¬ 
τοίκων της περιοχής. 

(β) Η οργάνωση πολιτιστικών και λοιπών συναφών εκ¬ 
δηλώσεων (συναυλίες κλπ.) που θα ενισχύσουντους στό¬ 
χους και τα έσοδα του Ραδιοφωνικού Σταθμού. 

3. Η Επιχείρηση διοικείται από δμελές Διοικητικό Συμ¬ 
βούλιο, που τα μέλη του ορίζονται μαζί με αναπληρωτές 
από το Δημοτικό Συμβούλιο με ομόφωνη απόφαση του. 
Σε περίπτωση μη ομοφωνίας, τα μέλη του Διοικητικού 
Συμβουλίου ορίζονται κατ’ αναλογία της δύναμης κάθε 
συνδυασμού στο Δημοτικό Συμβούλιο. Οι εκπρόσωποι 
των συνδυασμών στο Δ. Σ της Επιχείρησης μπορεί να εί¬ 
ναι ο Δήμαρχος, Δημοτικοί Σύμβουλοι, ιδιώτες, εκπρόσω¬ 
ποι κοινωνικών φορέων κλπ. 

Αντικατάσταση μέλους του Διοικητικού Συμβουλίου γί¬ 
νεται με απόφαση του Δημοτικού Συμβουλίου και εφόσον 
το ζητήσει ο συνδυασμός που έχει προτείνει το μέλος ως 
εκπρόσωπό του. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι (20) εργαζόμενους. 

4. Η διάρκεια της Επιχείρησης είναι τριάντα (30) χρόνια 

από την δημοσίευση της απόφασης αυτής στην Εφημερί¬ 
δα της Κυβερνήσεως. 

5. Έδρα της Επιχείρησης είναι ο Δήμος Παλλήνης του 
Νομού Χαλκιδικής. 

6. Το κεφάλαιο που διαθέτει ο Δήμος Παλλήνης στην 
Επιχείρηση για κάλυψη του κεφαλαίου κίνησης, την προ¬ 
μήθεια του αναγκαίου εξοπλισμού και λοιπών αναγκών εί¬ 
ναι 30.000.000 δρχ. σε μετρητά, το οποίο θα καταβληθεί 
κατά μεν το ποσό των 20.000.000 δρχ. αμέσως μετά από 
τη δημοσίευση του καταστατικού της Επιχείρησης στο 
ΦΕΚ, κατά δε το υπόλοιπο ποσό των 10.000.000 δρχ. 
εντός ενός έτους από τη δημοσίευση του καταστατικού 
της Επιχείρησης στο ΦΕΚ. 

7. Πόροι της Επιχείρησης είναι τα έσοδα από την άσκη¬ 
ση των δραστηριοτήτων της, οι πρόσοδοι από την περι¬ 
ουσία της, δάνεια, κληρονομιές, εισφορές, δωρεές και 
λοιπές επιχορηγήσεις. 

8. Η Επιχείρηση διαλύεται: 

(α) με απόφαση του Δημοτικού Συμβουλίου, που λαμ- 
βάνεται με την απόλυτη πλειοψηφία των μελών του και 
απόφαση του Υπουργού Εσωτερικών. 

(β) όταν λήξει χωρίς να παραταθεί η διάρκεια της Επι¬ 
χείρησης και 

(γ) σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάρι¬ 
ση γίνεται από τους εκκαθαριστές που ορίζονται από το 
Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέρχεται στο Δήμο Παλλήνης. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης διέπονται από τις σχετι¬ 
κές με τις Δημοτικές και Κοινοτικές Επιχειρήσεις διατά¬ 
ξεις του Π.Δ./τος (Δ.Κ.Κ). της με αριθμό 25027/9.4.84 
απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β' και τις διατάξεις του Π.Δ. 
25/1988 και τον Ν. 2328/95. 

Με την απόφαση αυτή προκαλείται δαπάνη 30.000.000 
δρχ. εις βάρος του Προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 25 Απριλίου 2000 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 3463 

Συμπλήρωση της 10486/1999 απόφαση του Γενικού 
Γραμματέα Περιφέρειας για την ίδρυση του Πολιτιστι¬ 
κού Οργανισμού του Δήμου Μουδανιών. 


Συμπληρώνεται η παράγραφος Α του άρθρου 2 της 
απόφασης μας, η οποία διαμορφώνεται ως εξής· 

Α'ΤΟΜΕΑΣ ΜΟΥΣΙΚΗΣ ΠΑΙΔΕΙΑΣ 
Ο τομέας Μουσικής Παιδείας αποτελείται από τα τμή¬ 
ματα: 

1. Φιλαρμονικής, που υπάγονται: 
α. Μπάντα 

β· Ορχήστρα εγχόρδων και πνευστών 
γ. Χορωδία 
δ. Μαντολινάτα 

2. Δημοτικού Ωδείου, που υπάγονται οι σχολές: 

α. θεωρητικής μουσικών και ανώτερων θεωρητικών 
β. Οργανικής μουσικής, που υπάγονται τα τμήματα: 
πιάνου, ακορντεόν - εγχόρδων (βιολιού, βιόλας, βιολο¬ 
ντσέλου, κοντραμπάσου) - κιθάρας, μαντολίνου λαϊκών 
παραδοσιακών οργάνων - πνευστών οργάνων (φλάουτο, 
όμποε, κουαρτίνο, κλαρίνο, φαγκότο, κορνέτα, φλυκόρ- 
νο, αλτικόρνο, τρομπόνι, ατίρο, ενφώνιο, μπάσσο, κόρνο 
σαξόφωνο, κάσα) 

- κρουστών οργάνων 

- κλασσικής κιθάρας,τσέμπαλου και κρουστών (ΦΕΚ 
760/τ. Β/19/10/99) 

γ. Δραματικής απαγγελίας 

δ. Βυζαντινής μουσικής (ΦΕΚ 882/25.10.95) 

ε. Σύνθεσης (ΦΕΚ 1032/12.11.96) 

στ.Φωνητικής μουσικής 

ζ. Διεύθυνσης μπάντας, ορχήστρας, χορωδίας 

η. Χορού 

θ. Παιδαγωγικής σχολής μουσικής 
ι. Μουσικής προπαιδείας 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου. 

Κατά τα λοιπά ισχύει η αριθ. 10486/ 19 . 11 . 1 999 απόφα¬ 
σή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Πολύγυρος, 19 Απριλίου 2000 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 539 ^ 

Σύσταση ΤΟΕΒ Αγάπης Ν. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη : 

1. Το άρθρο 16 παρ. 1 του Ν. Δ. 388/58 «περί έργων ΕΒ» 

2. Το άρθρο 18 του από 13.9.59 ΒΔ «περί ΟΕΒ». 

3. Το Π.Δ .332/83 «περί μεταβίβασης αρμοδιοτήτων του 
υπουργείου Γεωργίας στους Νομάρχες» 

4. Την απόφαση του Υπ. Γεωργίας με αριθμ. 123389/ 
724/902/4.3.90 «περί ενιαίου τύπου καταστατικού των ΤΟ¬ 
ΕΒ». 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την αριθμ. 10486/19.11.1999 απόφασή μας με την 
οποία συγκροτήθηκε ο Πολιτιστικός Οργανισμός του Δή¬ 
μου Μουδανιών, αποφασίζουμε: 


5. Τις διατάξεις του Ν. 2040/92 με άρθρο 7 «περί ρυθμί- 
σεως θεμάτων αρμοδιοτήτων Υπ. Γεωργίας κτλ.» 

6. Το αριθμ. 27 του Ν. 2081/92 με το οποίο προστέθηκε 
το άρθρο 29Α στο Ν. 1558/85 «για έλεγχο των δαπανών 
των κανονιστικών διοικητικών πράξεων». 

7. Το πρακτικό της από 4/5/2000 ιδρυτικής συνέλευσης 
του ΤΟΕΒ Αγάπης Ν. Γρεβενών, με το οποίο εγκρίθηκε το 
καταστατικό. 



8. Τη σχετική εισήγηση του τμήματος Εγγείων Βελτιώ¬ 
σεων, αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την επωνυμία «ΤΟΕΒ Αγάπης Ν. Γρεβενών», με 

έδρα την Αγάπη. , 

2. Εγκρίνουμε το καταστατικό του παραπανω ΤΟΕΒ, απο- 
τελούμενο από 50 άρθρα, με τις παρακάτω προσθήκες που 
έγιναν στην ιδρυτική συνέλευση του Οργανισμού: 

α) στο άρθρο 1 μετά τη λέξη «επωνυμία», προστίθεται 
«ΤΟΕΒ Αγάπης Νομού Γρεβενών» 
β) τα κενά του άρθρου 2 συμπληρώνονται κατά σειρά 
ως εξής: «στην Αγάπη Δήμου Γ ρεβενών» και «Γ ρεβενών» 
γ) τα κενά το άρθρου 3 συμπληρώνονται ως εξής. 

Μετά τη λέξη «στρεμμάτων» προστίθεται: «657,234 
(εξακόσια πενήντα επτά και διακόσια τριάντα τέσσερα 
εκατοστά)». 

Μετά τη λέξη «λειτουργούντα» προστίθεται: «το νερό με 
αγωγό μεταφέρεται σε δεξαμενή εξισώσεως με φυσική 
ροή. Στη συνέχεια με πίεση μέσω αντλιοστασίου διανέμε¬ 
ται στις υδροληψίες.» 

δ) τα κενά του άρθρου 10 συμπληρώνονται ως έξης: 
από 5 στρέμματα μέχρι 20 στρέμματα 1 (μία) ψήφος 
από 20 στρέμματα μέχρι 50 στρέμματα 2 (δύο) ψήφοι 
από 50 στρέμματα και πάνω 3 (τρεις) ψήφοι 
Ομάδα μελών που κατέχει συνολικά έκταση 5 (πέντε) 
στρεμμάτων δικαιούται 1 (μία) ψήφο και ορίζει αντιπρό¬ 
σωπο της στην τοπική συνέλευση. 

Στην παράγραφο 5 μετά τη φράση «δικαιοδοσίας αυτου 
σε», προστίθεται: «20 (είκοσι)», μετά τις λέξεις «κατά» και 
«κάθε» προστίθεται: «Δημοτικό Διαμέρισμα» και μετά το 
«ως εξής» προστίθεται: «1) Αγάπη Ν. Γρεβενών είκοσι 

( 20 )» 

ε) Τα κενά του άρθρου 18 συμπληρώνονται ως εξής. 
της παραγράφου 1 με το: «5 (πέντε)» της παραγράφου 
2 με: «5 (πέντε)» και «5 (πέντε)» 
στ) τα κενά του άρθρου 19 συμπληρώνονται με. «2 

(δύο)» και «3 (τριών)» 

ζ)το κενό του άρθρου 22 συμπληρώνεται με: «3 (τρία)» 
η) τα κενά του άρθρου 33 συμπληρώνονται κατά σειρά, 
«χίλιες (1000)» «πεντακόσιες (500)» «μία (1)» 

3. Η ισχύς της απόφασης αυτής αρχίζει από σήμερα. 

4. Κάλυψη δαπάνης. , 

5. Η απόφαση αυτή ουδεμία δαπάνη προκαλει στον 

προϋπολογισμό του Κράτους. 

Η παρούσα απόφαση να δημοσιευτεί στην εφημερίδα 
της Κυβέρνησης. 

Γρεβενά, 4 Μαΐου 2000 

Ο Νομάρχης 
ΑΝΤΩΝΗΣ ΠΕΤΣΑΣ 

-♦- 

Αριθ. 12837/3.4.2000 ( 9 ,) 

Έγκριση κανονισμών και αδειών σύστασης των αμοιβαί¬ 
ων κεφαλαίων «ΤΕΛΕΣΙΣ ΔΙΕΘΝΕΣ ΜΕΤΟΧΙΚΟ» και 
«ΤΕΛΕΣΙΣ ΜΟΝΕΥ ΜΑΗΚΕΤ ΔΙΑΘΕΣΙΜΩΝ ΕΣΩΤΕΡΙ¬ 
ΚΟΥ». 

(Απόφαση της 171/30.3.2000 Συνεδριάσεωςτης Εκτελεστι¬ 
κής Επιτροπής της Επιτροπής Κεφαλαιαγοράς, Θέμα 5) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τις παραγράφους 1 και 2 του άρθρου 17“ του ν. 


1969/1991 (ΦΕΚΑ167) «Εταιρείες επενδύσεων χαρτοφυ¬ 
λακίου, αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις», όπως τροποποιήθηκαν και συμπληρώθηκαν με τις 
παραγράφους 2 και 3 του άρθρου 2 του Π.Δ. 433/1993 
(ΦΕΚ183). 

2. Τις διατάξεις του άρθρου 22 του ν. 1969/91 «Εταιρίες 
Επενδύσεων Χαρτοφυλακίου, Αμοιβαία Κεφάλαια, Διατά¬ 
ξεις Εκσυγχρονισμού και Εξυγίανσης της Κεφαλαιαγο¬ 
ράς και άλλες Διατάξεις». 

3. Την απόφαση 71/2.4.1996 θέμα 1° του Διοικητικού 
Συμβουλίου της Επιτροπής Κεφαλαιαγοράς, με την οποία 
εξουσιοδοτεί την Εκτελεσπκή Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του ν. 1969/1991 (ΦΕΚ Α 167) «Εταιρείες επενδύσεων 
χαρτοφυλακίου, αμοιβαία κεφάλαια, διατάξεις εκσυγ¬ 
χρονισμού και εξυγιάνσεως της κεφαλαιαγοράς και άλ¬ 
λες διατάξεις», όπως ισχύει. 

4. Την από 21.3.2000 αίτηση της διαχειρίστριας εται¬ 
ρίας «ΤΕΛΕΣΙΣ ΑΕΔΑΚ» με τα υποβληθέντα σχέδια κανο¬ 
νισμών των εν λόγω αμοιβαίων κεφαλαίων και την από 
21.3.2000 επιστολή του θεματοφύλακα «ΤΕΛΕΣΙΣ ΤΡΑ¬ 
ΠΕΖΑ ΕΠΕΝΔΥΣΕΩΝ ΑΕ». 

5. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει τους κανονισμούς των αμοιβαίων κεφαλαίων 
«ΤΕΛΕΣΙΣ ΔΙΕΘΝΕΣ ΜΕΤΟΧΙΚΟ» και «ΤΕΛΕΣΙΣ ΜΟΝΕΥ 
ΜΑΒΚΕΤ ΔΙΑΘΕΣΙΜΩΝ ΕΣΩΤΕΡΙΚΟΥ» και παρέχει την 
άδεια της για τη σύσταση των εν λόγω αμοιβαίων κεφα¬ 
λαίων, τα οποία θα διαχειρίζεται η εταιρία «ΤΕΛΕΣΙΣ ΑΕ¬ 
ΔΑΚ» και των οποίων θεματοφύλακας θα είναι η «ΤΕΛΕΣΙΣ 
ΤΡΑΠΕΖΑ ΕΠΕΝΔΥΣΕΩΝ ΑΕ». 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Στη Φ. 51930/33780/24.12.1999 απόφαση του Υπ. Εσω¬ 
τερικών Δημόσιας Διοίκησης και Αποκέντρωσης, που δη- 
μοσιεύθηκε στο ΦΕΚ 478/6.4.2000 τ. Β' στη σελίδα 5320, 
2 στήλη και 21ο στίχο έκτων κάτω, επιφέρεται η πιο κάτω 
διόρθωση: 

Από το λανθασμένο «.../3780/...» στο σωστό 
Κ.../33780/...» 

(Από το Εθνικό Τυπογραφείο) 
-Φ- 

Στην ΥΠΠΟ/ΑΡΧ/Α1 /Φ43/48782/3068 π.ε./17.3.2000 
υπουργική απόφαση περί κήρυξης ως αρχαιολογικού χώ¬ 
ρου της περιοχής «Δρακατσούλα» Αιαντείου Σαλαμίνας, 
που δημοσιεύτηκε στο ΦΕΚ 480/Β/6.4.2000 διορθώνεται 
η εσφαλμένη φράση «για λόγους προστασίας των λειψά¬ 
νων του ορθογωνίου πύργου ειρηνιστικής εποχής» στην 
ορθή «για λόγους προστασίας των λειψάνων του ορθο¬ 
γωνίου πύργου ελληνιστικής εποχής». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


